Salim Laïbi

Salim Laïbi (s. 1975) on ranskalainen hammaslääkäri, joka on tullut tunnetuksi salaliittoteorioiden esittämisestä nimimerkillä Le Libre Penseur. Hän on sukua entiselle Algerian pääministeri Kasdi Merbahille.Salim Laïbi (« Le Libre Penseur ») Conspiracy Watch 15.4.2024, viitattu 28.7.2024 Laïbia on kuvailtu ”enemmän tai vähemmän” QAnon-liikkeen piirissä olevaksi toimijaksi.QAnon francophone : qui sont les grandes figures du complotisme ? Le Point 24.10.2021, viitattu 28.7.2024 Laïbi toimi Marc-Édouard Naben sivun webmasterina vuosina 2004–2009. Vuonna 2010 hän perusti oman Le Libre Penseur -sivustonsa.Mattia Pillonel, La venue d’un conspirationniste d’extrême-droite fait fuir les partenaires d’un théâtre à Etoy Heidi.News 3.6.2022, viitattu 28.7.2024 Laïbi toimi Kémi Séban Imperialismin kirottujen liikkeen esoteriasta ja okkultismista vastanneena johtajana. Toukokuussa 2014 hän osallistui ”toisinajattelun” kongressiin Hervé Ryssenin kaltaisten antisemitistien kanssa. Laïbi sai Ranskan vuoden 2012 parlamenttivaalissa 241 ääntä. Hän sai julkisen tuen Dieudonné M'bala M'balalta ja Alain Soralilta. Laïbi on julkaissut monia kirjoja.Salim Laïbi Bibliothèque nationale de France, viitattu 28.7.2024 Vuonna 2020 hänen blogissaan oli keskimäärin 270 000 kävijää kuukausittain. Facebookissa hänellä oli samaan aikaan 106 000 seuraajaa ja Youtube-kanavalla 143 000 tilaajaa. Vuonna 2020 Laïbi alkoi juontaa Youtubessa yhteistä lähetystä Jean-Jacques Crèvecœurin, Christian Tal Schallerin ja Chloé Frammeryn kanssa. Huhtikuussa 2021 Laïbin Youtube-kanava poistettiin useiden misinformaatiosta annettujen varoitusten jälkeen. Väärät tiedot olivat koronapandemiaa koskeneita. Laïbi siirtyi levittämään väitteitään Odysee-alustalle. Vuonna 2017 Laïbin entinen yhteistyökumppani, salaliittoteoreetikko Alain Soral tuomittiin sakkorangaistukseen kunnianloukkauksesta Laïbia kohtaan.Alain Soral condamné à 2 000 euros d’amende pour diffamation d’un polémiste marseillais Le Monde 14.3.2017, viitattu 28.7.2024 Samana vuonna Laïbi itse tuomittiin toisen entisen yhteistyökumppaninsa, Dieudonné M'bala M'balan elämänkumppanin yksityisyyden loukkaamisesta. == Mielipiteet ja uskomukset == Laïbia on kuvailtu äärioikeistolaiseksi, joka on asemoitunut muun muassa juutalaisia, vapaamuurareita, homoseksuaaleja ja liian maltillisiksi kokemiaan muslimeita vastaan. Hän on rokotevastainen ja on kannustanut seuraajiaan tarttumaan aseisiin.Aziz Zemouri, Qui protège Salim Laïbi, le « libre-penseur » d'extrême droite ? Le Point 8.6.2018, viitattu 28.7.2024 Laïbi uskoo vapaamuurareiden hallitsevan maailmaa. Hän katsoo Maailman talousfoorumin olevan toteuttamassa Klaus Schwabin johdolla uutta maailmanjärjestystä. Globaali eliitti on Laïbin mielestä syyllinen ”pedokriminaaliuteen” ja uuden koronaviruksen luomiseen. Rokottamista Laïbi on pitänyt vaarallisena. Hän pitää myös ilmaston lämpenemistä myyttinä. Bir-Hakeimin sillan iskua Laïbi piti joulukuussa 2023 Mossadin tekona, vaikka tekijä oli vannonut uskollisuutta Isis- terroristijärjestölle. Laïbi vastustaa Gayssot’n lakia, joka kriminalisoi holokaustin kieltämisen. Hän on arvostellut naisia säädyttömänä pitämästään pukeutumisesta. Hän ilmoitti vuonna 2008 pitävänsä The Beatlesin jäseniä satanisteina ja väitti Imagine-laulua oodiksi uudelle maailmanjärjestykselle.. == Kirjoja == * La faillite du monde moderne, aux premières loges d'un chaos planifié (2012) * La dérive Skyrock, danse avec Bellanger (2013) * Vitamine C liposomale et cancer, comment la produire (2014) * Le mythomane, la face cachée d'Alain Soral (2015) * Algérie, de la théorie à la pratique du complot (2020) * La fin du monde moderne (2022) == Lähteet == Luokka:Ranskalaiset kirjailijat Luokka:Salaliittoteoreetikot Luokka:Vuonna 1975 syntyneet Luokka:Elävät henkilöt